2018 m. spalio 23 d. Teisingumo Teismo (aštuntoji kolegija) nutartisConseil départemental de l’ordre des chirurgiens-dentistes de la Haute-Garonne
(Byla C‑296/18)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Direktyva 2000/31/EB – Informacinės visuomenės paslauga – Reklama, skelbiama naudojant interneto svetainę – Reglamentuojama profesija – Stomatologas chirurgas – Nacionalinės teisės norma, pagal kurią draudžiama bet kokia reklama, skelbiama naudojant interneto svetainę“
1.      Teisės aktų derinimas – Elektroninė komercija – Direktyva 2000/31 – Informacinės visuomenės paslaugų teikimas – Komercinių pranešimų, kurie priklauso besiverčiančio reglamentuojama profesija atstovo teikiamai paslaugai, leidimas – Sąvoka „komercinis pranešimas“ – Gydytojo odontologo sukurtoje interneto svetainėje pateikta reklama, susijusi su burnos ir dantų priežiūros paslaugomis – Įtraukimas
(Europos Parlamento ir Tarybos direktyvos 2000/31 8 straipsnio 1 dalis)
(žr. 14–16 punktus)
2.      Teisės aktų derinimas – Elektroninė komercija – Direktyva 2000/31 – Informacinės visuomenės paslaugų teikimas – Komercinių pranešimų, kurie priklauso besiverčiančio reglamentuojama profesija atstovo teikiamai paslaugai, leidimas – Nacionalinės teisės norma, pagal kurią apskritai ir visiškai draudžiama bet kokia stomatologų profesijos atstovų reklama, skelbiama naudojant interneto svetainę – Neleistinumas
(Europos Parlamento ir Tarybos direktyvos 2000/31 8 straipsnio 1 dalis)
(žr. 17–19, 22 punktus ir rezoliucinę dalį)
Rezoliucinė dalis
2000 m. birželio 8 d. Europos Parlamento ir Tarybos direktyvos 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (Elektroninės komercijos Direktyva) 8 straipsnis turi būti aiškinamas taip, kad pagal jį draudžiama tokia nacionalinės teisės norma, kaip nagrinėjama pagrindinėje byloje, pagal kurią apskritai ir visiškai draudžiama bet kokia stomatologų profesijos atstovų reklama tiek, kiek šios profesijos atstovams savo sukurtoje interneto svetainėje draudžiama naudoti bet kokios formos reklamos priemones, skatinančias pirkti konkrečių stomatologų ar jų įmonių teikiamas paslaugas.